สวัสดีคะ คุณรบกวนสอบถามคะ หนูมีอาการตกขาว บางครั้งสีใส บางครั้งเป็นสีขาวขุ่น บางครั้งขุ่นออกสีเหลืองนิดฯ ไม่แสบไม่ปวดไม่คัน ถ้าช่วงอากาศร้อนฯจะเป็นมากกว่าปกะติ และประจำเดือนมาไม่ปกะติ ไม่ทราบว่าเกีดจากอะไหล่คะ และ รักษาได้อย่างไรคะ
สวัสดีค่ะ ตกขาวที่ผิดไปจากปกติคือตกขาวที่ไม่ใช่สีขาว หรือเป็นสีขาวแต่ออกมาจำนวนมากคล้ายนมบูด มีกลิ่นเหม็น หรือระคายเคืองที่ช่องคลอดมากซึ่งอาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดแนะนำพบสูตินรีแพทย์ แพทย์อาจจะเก็บตกขาวไปตรวจดูว่าเป็นการติดเชื้อชนิดใด จะได้ให้ยาได้ถูกค่ะ ถ้าเป็นเชื้อราจะใช้ยาฆ่าเชื้อราที่เป็นยาเหน็บช่องคลอด ถ้าเป็นเชื้อแบคทีเรียจะเป็นยายาปฏิชีวนะในรูปแบบยาเม็ดรับประทานสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์